Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 1. számú melléklet a 75/2005. (IX. 29.) GKM–KvVM együttes rendelethez
Paragraph Index: 208

3. A motor jelölései 3.1. A jóváhagyott kompresszió-gyújtású motoron a következõket kell feltüntetni: 3.1.1. a motor gyártójának védjegyét vagy kereskedelmi nevét; 3.1.2. a motor típusát, a motorcsaládot (ha van), és egy egyedi motorazonosító számot; 3.1.3. a 8. számú melléklet szerinti a típus-jóváhagyási számot, 3.1.4. a 13. számú mellékletnek megfelelõ címkét, ha a motort a rugalmas végrehajtási eljárás elõírásai szerint hozzák forgalomba. 3.2. A jóváhagyott külsõgyújtású motoron fel kell tüntetni: 3.2.1. A motor gyártójának védjegyét vagy kereskedelmi nevét. 3.2.2. A EK-típusjóváhagyási számot a 8. számú melléklet szerint. 3.3. Ezeknek a jelöléseknek a motor egész élettartama alatt meg kell maradniuk, világosan olvashatóknak és eltávolíthatatlanoknak kell lenniük. Címke vagy tábla használata esetén azokat úgy kell felerõsíteni, hogy a rögzítés a motor egész élettartama alatt fennmaradjon és a címkéket/táblákat tönkretételük vagy megrongálásuk nélkül ne lehessen eltávolítani. 3.4. A jelöléseket a motor olyan részére kell rögzíteni, amelyre a motor normális mûködéséhez szükség van, és amelyet a motor élettartama alatt szokásos körülmények között nem kell kicserélni. 3.4.1. Ezeket a jelöléseket jól látható helyre kell felszerelni a motor mûködéséhez szükséges segédberendezéssel történõ felszerelést követõen. 3.4.2. Minden motort el kell látni egy tartós anyagból készült kiegészítõ, elmozdítható táblával, melyen fel kell tüntetni a 3.1. pontban szereplõ valamennyi adatot, jól látható helyen kell elhelyezni a motor beépítése után. 3.5. A motorok azonosítási számának kódolása olyan legyen, hogy az tegye lehetõvé a gyártási sorrend minden kétséget kizáró megállapítását. 3.6. A motoron a gyártósor elhagyása elõtt minden jelölésnek rajta kell lenni. 3.7. A motor jelöléseinek pontos helyét a 6. számú melléklet 1. szakaszában kell megadni.

Source: https://magyarkozlony.hu/hivatalos-lapok/81c42f0ed31c4c34a21f7ef76b80f1d146c9c4c0/dokumentumok/f1cd64723376c7029127ca417f31355881b45a85/letoltes